da da da da da da da nb nb da da sv da da da da nb nb da da da da da da da lt da sv sv da da uk da da sv da da da en en et cs da da da da da da nb nb da de nb da da da nb nb da da da da da da da da nb nb da da da da da da da da da da nb nb da da pt da da nb nb da da sv da da da da da da nb nb da da da da da da da da nb nb da da en da da da nb nb da da als da da nb nb da da da da nb nb da da da da da da da da da da da da da en nb nb da da nb da da da nb nb da da sv da da da da nb nb da da fr da da da da da da da da da nb nb da da da da da nb nb da da da da nb nb da da da da da da da nb nb da da af da da da da da da da da da da nb nb da da nl da da da da nb nb da da da da da da da da da da nb nb da da da da da da sv da da da da da da da nb nb da da pt da da nb nb da da en da da da nb nb da da da da da da nb nb da da da da nb nb da da nl da da da da da nb nb da da da da nb nb da da da da en en da pl da en da fr da da da en en da da da da da da da da fr da da da da de da da da da da cs da da da da da en da da da da da de da cs da da cs cs cs da da de da cs da cs cs da da da da cs da de es cs da da da cs da de cs cs cs de de de cs da da da cs da de da da cs da da pl en da da da en da sv da nb da da pt sv da en als da da nb sv fr da da da af nl da da pt en da da nl da da da da da cs da da de da da da da da de da da da da de da cs da da da da cs da de cs da cs da da cs cs da da da cs da da cs cs cs da da cs cs da da da en de da cs cs cs da de cs cs da da da en de da cs cs cs da da cs cs da da da cs da da cs da da da de cs cs da da da cs da da cs da cs da
Livet på Vestegnen: august 2017
torsdag den 31. august 2017
I aften skal jeg til foredrag
Med Maren. Jeg glæder mig.
Jeg er stor fan. Har både kalender, kopper, bøger og et enkelt stofnet.
Jeg glæder mig til at se hende live - og grine (forhåbentligt).
Indsendt af Birgitte B kl. 17.48 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Vestegnen
onsdag den 30. august 2017
Mandag morgen var sådan én af de morgener, hvor der er efterår i luften. Hvor solen hang lavt og blændede alle i trafikken. Det var køligt og jeg havde trøje på. Et varsel om det der kommer.
Og så var der i går med høj sol og temperaturer. En ægte sommerdag, hvor himlen var blå. Så skønt...
Faktisk så er det jo fredag, at efteråret for alvor tager fart. Men det er også på fredag, at der er 14 dage til jeg skal en smuttur til Rom. Det glæder jeg mig usigeligt til.
Jeg har været i Rom i 2010 med kæresten. Vi var begge vilde med byen og nu skal vi altså tilbage. Det bliver fantastisk at holde lidt ferie i noget varme - og en charmerende by.
Indsendt af Birgitte B kl. 17.14 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Efterår, Ferie, Kæreste, Livet i almindelighed
tirsdag den 29. august 2017
Lige om lidt er det efterår. Så begynder vi på 'suppe-søndag' igen. Indtil da har vi fået lidt lette retter om søndagen. Og i søndags stod den på One-pot Pasta med en masse grøntsager.
Det tog lidt tid at få alle ingredienserne klar. Mest fordi jeg finthakkede dem og ikke brugte min mini-hakker. Ellers kan det gøres ret hurtigt. Enten grøntsager i større stykker eller så brug en hakker eller lignende.
Alle typer pasta duer til opskriften. Jeg havde bare en rest skruer liggende. Alle slags grøntsager kan bruges. Al slags kød kan i princippet bruges. Man kan også udskifte de mosede tomater med 2 dåser hakkede tomater.
½ chorizopølse skåret i halve skiver
400 g. kyllingefilet skåret i mundrette stykker
1 bouillonterning (jeg brugte en grøntsagsterning)
vand, så det lige dækker fyldet
ost til at drysse på (vi havde både revet mozzarella og parmesan)
Ungerne synes, retten var lidt stærk. Så hvis den ikke skal være godt krydret, så hold igen med chili og paprika.
Indsendt af Birgitte B kl. 15.52 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hausfrau, Livet i almindelighed, Mad, Weekend
mandag den 28. august 2017
Jeg har set en del anbefalinger af Netflix serien G.L.O.W. på forskellige blogs. Så i lørdags så kæresten og jeg nogle afsnit af den.
Hold nu op, den er sjov - og god. Altså, helt klart bedst hvis man selv har levet i 80'erne. Ellers er der nok en del (gode) detaljer, som man nok ikke forstår. Der er nemlig fuld knald på permanent, benvarmere, bodystockings, 80'er make-up, stoffer og alkohol.
Et andet plus er, at hvert afsnit kun varer ca. 30 minutter. Det er lige til at overskue. Så stor anbefaling herfra...
Indsendt af Birgitte B kl. 16.27 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Weekend
søndag den 27. august 2017
Bog nr. 19 - mere krimi
Eller noget i samme genre. Jeg vil sige, at 'the woman in cabin 10' er ligesom "Kvinden i toget". Den findes også på dansk.
Den bygger meget fint en stemning op, men jeg synes især slutningen er lidt for ufærdig. Den føles en smule flad. Måske er det bare fordi, jeg er virkelig lidt kritisk. Måske er det meningen.
Den er ikke dårlig. Den er heller ikke fantastisk. En god bog. Ret spændende i handlingen - ideel til en ferie, vil jeg sige.
Handlingen finder du noget om her.
PS. Hvis I er trætte af, at jeg pt. kun læser (og anbefaler) krimier, så tag et kig på denne liste ovre hos Malin - eller søg her på bloggen på 'bøger'.
Indsendt af Birgitte B kl. 19.17 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed
lørdag den 26. august 2017
Lokalavisen har ikke fået lagt sidste uges indlæg online, men det kommer alligevel her.
Det handler om at komme tilbage til hverdagen:
”Mest af alt holder jeg af hverdagen”. Sådan lyder det meget kendte Dan Turèll citat. Her efter sommerferien har jeg tænkt en del over det med hverdagen. Jeg holder meget af den. Og jeg er da på sin vis også glad for, at den er vendt tilbage efter en god lang ferie (som dog ikke så varm og solrig).
Sommeren er i min optik allerede ved at gå på hæld. Der har ikke været meget af den her i Danmark. Mest af alt synes jeg, at sommeren har været præget af blæst, regn og kølige temperaturer. Hvis vi får et varmt efterår, så kan det måske veje tingene lidt op, men jeg er ikke optimistisk på den konto. Til gengæld er jeg godt i gang med hverdagen igen og det er også godt.
Mens sommerferien har været over os, så er der alligevel sket en del på Vestegnen. Det er vel et af de mange kendetegn ved vores område. Man kan være væk et par uger og når man kommer tilbage, er der altid noget ændret eller noget nyt i gang. Der sker så mange gode ting, som det ikke altid er til at få øje på. Tingene står sjældent stille på Vestegnen trods ferietid.
I denne sommer har der f.eks. været afholdt en helt ny type festival i Badesøen i Albertslund. Jeg nåede desværre ikke at deltage. Men det er et tiltag, der til fulde viser, at der forstås at tænke ud af boksen, når det kommer til at forny Vestegnen. Samtidig har Museet Kroppedal vikingeudstillinger i det fri. Desuden barsler Forstadsmuseet med ny udstilling, som absolut også er et besøg værd. En anden ny ting er, at Naturvejlederne kan træffes i den kommende tid i Strandparken. Man kan her lære om, hvilke ting på stranden, der kan spises (der er flere end du tror). Der er også en krabbedag for de mindste, plus en masse andre aktiviteter.
En anden ting jeg har hæftet mig ved her i ferien, var en artikel om tilflytning til Vestegnen. Det viser sig nemlig, at rigtig mange par flytter ud af København og ind på Vestegnen. Det er både tæt på København, men også til at betale for mange. Plusserne er et større hus og grund i forhold til København, samtidig med at man får de grønne områder. Det er fedt, at tilflyttere har fået øjnene lidt op for Vestegnen. Jeg håber, at de alle vil opleve glæden, som jeg har, ved at bo på Vestegnen. Både i sommerferietider og i hverdagen.
Indsendt af Birgitte B kl. 12.26 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Vestegnen
fredag den 25. august 2017
En weekend med en masse aktivitet. Der bliver fart over feltet denne weekend - dog håber jeg, at der bliver tid til lidt afslapning også. Om ikke andet så i aften og i morgen aften. God weekend til jer derude.
Her er stakken af bøger, som skal læses dette efterår.
Indsendt af Birgitte B kl. 14.58 13 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Weekend
torsdag den 24. august 2017
Godt og blandet. Fra sidste fredag og til nu. Jeg har ikke fået taget mange billeder, men her er lidt...
Arbejdet holdt grill-frokost sidste fredag. Desserten var en kæmpe jordbærkage fra den lokale bager.
Da weekenden gik med besøg af englænderne, så bød søndag på Københavner-sightseeing. Rundetårn, Nyhavn, Papirøen, Christiania og en travetur rundt og tilbage over Christianshavns Torv og Strøget.
Vores gartnere har ikke ferie, men sørger for at holde kommunen fuld af flotte farver.
Nåede at fange det sidste af en dobbelt-regnbue mandag. Udsigt fra køkkenvinduet.
Englænderne tog videre tirsdag formiddag - ned igennem Europa og er pt. i Holland med sol og varme. Kæresten og jeg tog en badetur på stranden tirsdag og i går stod på vasketøj... Føler mig en smule udmattet de sidste par dage. Så det er nok meget godt, det snart er weekend.
Indsendt af Birgitte B kl. 18.21 10 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Hausfrau, Hverdag, Livet i almindelighed, Sommer
onsdag den 23. august 2017
Min kollega har givet mig et glas hjemmelavet marmelade (og det er ikke første gang).
I går fik jeg afsluttet en opgave. Én af dem, der blev ved med at poppe op i mine påmindelser. Og som havde gjort det i over 40 uger.
Der var blomkålssuppe i kantinen i dag. Trods det er sommer, så elsker jeg suppe.
Et konstruktivt møde endte ikke som jeg ville have det, men måske på en meget bedre måde.
Mine studiebøger er ankommet. Nye og helt ubrugte. Det er der alligevel lidt charme ved.
Indsendt af Birgitte B kl. 16.09 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Livet i almindelighed
tirsdag den 22. august 2017
Nogle gange så bliver man bare så trist. Når livets stjerner bliver slukket alt for tidligt. Én af de sødeste og mest positive bloggere, jeg har fulgt i flere år er her ikke mere.
Jeg har ingen ord - heldigvis har andre sagt noget pænt og godt her og her.
Update: jeg svarer ikke på kommentarer til dette indlæg. Det er ikke ond vilje. Der er bare ikke så meget mere at sige.
Indsendt af Birgitte B kl. 15.33 5 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed
mandag den 21. august 2017
For at sikre den bløde opstart, havde jeg med vilje ikke lavet nogle aftaler efter arbejde i den første uge efter ferien. Det samme har jeg prøvet at gentage i denne uge, men det har ikke helt lykkes. Der er dog dage helt uden aftaler og jeg kan mærke, at de efterhånden er tiltrængt (især efter en weekend med tryk på).
I dag er dog stadig med de overnattende gæster. Plus en middag med dem og mine forældre. Jeg håber, at der bliver tid til badning i morgen og måske også noget serie-tv. Det er desuden blevet tid til skole-opstart (næste uge) og det er jo også lig med noget lektielæsning. Jo, der er nok at tage sig til for tiden...
Indsendt af Birgitte B kl. 16.23 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Familie, Hausfrau, Hverdag, Livet i almindelighed, Sommer, Studier, Uddannelse
søndag den 20. august 2017
Denne weekend har været "hård" på den sociale front. Lige nu sidder jeg træt, vindblæst og mæt af indtryk i min stue. Vi har besøg af et vennepar fra London og det betyder også, at jeg er lidt mere "på" end en almindelig træt søndag. Håber I har haft en dejlig weekend...
Indsendt af Birgitte B kl. 17.30 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Livet i almindelighed, Sommer, Weekend
fredag den 18. august 2017
Introvert i nogen grad?
I dette indlæg spurgte søde Livsglimt ind til det, at jeg ofte så mig selv som introvert (og hvis I ikke kender Lisbets blog, så kan jeg varmt anbefale den).
Lad mig slå fast fra begyndelsen - der er ikke nogle, der er rene introverte eller ekstroverte. For at lære mere om ekstroverte og introverte, har jeg personligt haft stor glæde af Anna Skyggebjergs (nu lukkede) blog og hendes bog om introverte.
Som Anna ofte skriver, så er det de introverte, der går hjem fredag efter arbejde og sætter sig i et hjørne med en bog, gerne alene. Her lader de op. De ekstroverte tager ud og får en fredagsøl i byen og ude med mennesker. For sådan lader de op. Derfor ved jeg, at jeg afgjort er mere introvert end ekstrovert.
Jeg er til gengæld meget ekstrovert i min egen 'kreds'. Altså min familie, hvor jeg føler mig tryg. I min vennekreds, hvor jeg er tryg. Steder og mennesker jeg er vant til at omgås. Desuden er jeg 'tillært ekstrovert'. Dvs. jeg har lært mig selv at stå på en scene. At være den der træder frem og holder oplæg og underviser. Alt det er en facade, jeg bruger. Det dels skjuler og udfordrer min introverthed.
På mit arbejde går jeg meget med den ekstroverte kappe. Jeg laver grin med mig selv og kommer med kritiske kommentarer eller flere idéer. Mest dog i min egen afdeling. På udebane er jeg lidt mere tilbageholdende.
Jeg er også én af dem, der ikke går til folk ved konferencer, hvor jeg ikke kender nogle. Jeg er lidt en type, som Maren viser her. En 'klæber', der fungerer bedst, hvis der er nogle jeg kender. Så er jeg tryg. Jeg øver mig meget på at gå hen til fremmede og small-talke.
Det er ikke for ingenting, at jeg før i tiden (og til dels også nu) bliver spurgt, om jeg er sur eller bliver kaldt for snobbet. For det er den facade jeg har og som andre ikke altid kan gennemskue, slet ikke er snobberi eller surhed. Det er bare, fordi jeg er introvert.
Jeg holder ekstremt meget af, at sidde i min stol og læse. Bare forsvinde ind i en bog. Sådan lader jeg batterierne op. Når ugen rammer fredag, så kan jeg næsten ikke magte, hvis jeg har en aftale, der betyder, at jeg skal ud. Allerhelst vil jeg være hjemme og bare slappe af. Det betyder ikke, at jeg ikke nyder at komme ud. Det kræver bare lidt overvindelse nogle gange.
Til gengæld er jeg blevet bedre til at spotte, når jeg ikke er i trivsel. De perioder, hvor der er alt for mange aftaler, slider på mig. Især hvis det er 'udebane' arrangementer. Jeg forsøger at rette op på det, ved at få mine 8 timers søvn og sætte tid af til at lave ingenting. Oftest har jeg ikke de store planer for weekenderne, når ungerne kommer hjem.
Det kan til tider være svært at leve som introvert i et meget ekstrovert samfund. Så jeg prøver at finde min egen vej. Og generelt skal der jo være plads til os alle, introvert som ekstrovert. Rigtig god fredag.
Indsendt af Birgitte B kl. 15.44 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed
torsdag den 17. august 2017
Bog nr. 18 - Te Dry
To krimier - og endda lige i træk... Det plejer ikke at være noget, jeg gør. Denne så jeg dog en anbefaling på og da jeg trængte til en engelsk bog, så var det oplagt (den udkommer på dansk d. 25. august).
Handlingen foregår i en lille flække i Australien. Det har ikke regnet i to år og situationen er ret anspændt i det lille samfund. Historien drejer sig både om en begivenhed for 20 år tilbage og det nutidige mord på familien Hadler.
Det bedste ved at læse denne bog på original sproget, var alle de australske vendinger og talemåder, som jeg kender og holder meget af. Også handlingen er bygget meget fint op. At det er forfatterens debut, får man slet ikke fornemmelse af. Den er velskrevet og spændende og meget svært at lægge fra sig.
Indsendt af Birgitte B kl. 19.07 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed
onsdag den 16. august 2017
På dagen i dag
I dag er det 3 år siden, jeg købte en ny cykel. Den er på ingen måde så slidt, så den opfylder alle plus'erne på denne liste.
Det er også 2 år siden, familien ryddede op og ud i min mormor og morfars hus.
Og det er én dag siden, jeg igen badede ved Brøndby Strand.
Ellers kører hverdagen for fulde drøn. Intet nyt under solen...
Indsendt af Birgitte B kl. 16.01 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hverdag, Livet i almindelighed, Sommer
tirsdag den 15. august 2017
Normalt hænger jeg mig ikke så meget i det, der ikke fungerer. Det giver mig et dårligt humør, hvis jeg skal bruge energi og fokus på negativitet.
Nu hvor ferien er lidt på afstand, kan jeg dog godt løfte sløret lidt for, hvilke *ahmen* "udfordringer" vi havde. Her er de (mange) uheldige ting, som der skete i ferien:
Bilen gik i stykker. Dagen før vi kørte i sommerhus, måtte den på værksted og få skiftet et tændrør. Farvel 3.700 kr.
Opvasker gik i stykker. Den første aften i sommerhus har jeg proppet opvaskemaskinen, for at konstatere, at den ikke vasker rent. Én håndopvask, renset filter og kørsel af andet program senere: farvel varmelegeme og goddag til opvask i hånden på hele ferien.
Lynnedslag så strømmen gik. Vi var godt nok ikke hjemme, men søndag kommer der skybrud og lynet slår ned i sommerhuset. Strømmen går. Heldigvis kunne vi ved returnering tænde ubesværet igen og køleskabet havde holdt på kulden.
Regnvejr on/off - mest on. Der var ikke mange dage i de to ugers ferie, hvor det ikke regnede. Nogle dage var det heldagsregn, andre dage 'bare en byge' eller flere.
Myggestik - så store som dueæg. I sommerhus er der myg. Det er klart. Hvorfor de skal spise primært mig, ved jeg ikke. Jeg er jo overfølsom og svulmer voldsomt op af deres stik.
Ødelagt hår pga. strandbadning og manglende hårkur. I ferien havde jeg ikke været så god til at pleje håret og jeg havde saltvand i håret ganske lang tid af gangen (noget med at gå fra stranden og hjem - og så være den sidste der kom i bad). Hvilket ikke gik min frisørs næse forbi forleden. Så det prøver jeg at rette op på med søndags rutinen.
Og så var der selvfølgelig alle de gode ting, der skete i ferien. Familiehygge, ture, badeture, grillmad og generel afslapning. Dog tænker jeg, at næste sommerferie gerne må være lidt mindre præget af uheld.
Indsendt af Birgitte B kl. 16.13 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Ferie, Livet i almindelighed, Sommer
mandag den 14. august 2017
Jeg brugte ikke kun søndagen på at bade. Næh, jeg fik også gjort lidt rent og ordnet en del praktiske ting. Plus jeg fik lavet en masse mad, så vi har godt med rester til dagens rugbrøds-aftensmad.
Jeg fik også læst endnu en ny bog færdig - mere om den senere på ugen. Og til jer, der spurgte ind til den blå vin, så er der et link her og her, der beskriver hvad og hvordan.
Indsendt af Birgitte B kl. 15.34 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Mad, Weekend
søndag den 13. august 2017
Eller... jeg var på søndags-badetur. Luften var 18 grader og det var vandet også - på Brøndby Strand. Det blev faktisk en dejlig tur i bølgen blå. Trods blæsevejret. Og den manglende sol.
Indsendt af Birgitte B kl. 20.09 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Vestegnen
lørdag den 12. august 2017
Engang skrev jeg et indlæg om verdens bedste fodcreme. Det vil jeg gerne tage tilbage.
Eller - den jeg anbefaler er stadig god til brug om morgenen. Jeg har dog fundet en anden, som er virkelig god til om aftenen.
Hvis man kan se bort fra duften, som er lidt speciel, så er denne altså helt fantastisk. Jeg er på min 2. (selvbetalte) bøtte og jeg har fået de blødeste fødder.
Fodcremen er fra Hemp serien fra Body Shop (ikke-sponsoreret - bare en anbefaling).
Indsendt af Birgitte B kl. 16.38 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Dullegrej, Livet i almindelighed, Sommer
fredag den 11. august 2017
Tænk engang, nu har jeg allerede været på arbejde i en hel uge. Det har været en fin opstart, trods jeg har været træt. Jeg har med vilje ikke lavet nogle aftaler i denne uge og det har været rigtig rart.
Nå, men ferien - jeg begyndte mine 14 dages ferie med en stor buket roser fra kæresten.
Vi spiste også sushi. Mine drenge elsker sushi og jeg tør næsten ikke poste et billede af det, når de ikke er med til at spise det. De bliver ret fortørnede, når det kun er kæresten og jeg, der spiser sushi.
Første uge af ferien blev holdt hjemme og torsdag var mine forældre til middag. Vi fik raclette - og blå vin. Vi havde købt den blå vin i Tyskland og den smager lidt som rosé. Forfriskende... (den blå farve er naturlig, ikke tilsat).
Sommerhus-ferien betød et besøg i Klint, hvor kunstnere har 'pyntet' stranden med sten-skulpturer og farvemønstre.
Klint byder på gode bakker og inviterer nærmest til vandreture. Vi nåede lidt rundt i området inden det blev skybrud, lyn og torden.
Pluk-selv er obligatorisk, når vi er i Lumsås. Vi tager til den lokale gård-butik med tilhørende pluk-selv ærter, kartofler og jordbær. Vi køber også gulerødder og løg der.
Et besøg i Sommerland Sjælland blev det også til. Ungerne er lige ved at være for store til det, så næste år tror jeg, vi springer det over.
Jeg fik ikke taget nogle billeder til fodbold-golf. Heller ikke nogle billeder på stranden. Det regnede flere af de gange, vi var nede at bade. Jeg badede alle dage, vi var deroppe. Det var egentlig utrolig dejligt at komme i havet.
Til gengæld så har denne uge været lidt bedre vejrmæssigt og jeg har da også luftet bare ben. Det er stort... Nu skal weekenden bruges på at slappe lidt af og ordne nogle praktiske småting. Rigtig god fredag til jer alle.
Indsendt af Birgitte B kl. 14.18 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Familie, Ferie, Livet i almindelighed, Sommer
torsdag den 10. august 2017
Bog nr. 17 - en helt ny krimi
Jeg læser ikke så tit krimi. Der er nogle enkelte serier, som jeg læser. Eller jeg falder over en særlig krimi. Jeg synes nu selv, at jeg læser ret varieret. Derfor skal der også være plads til en god krimi engang imellem.
'Jeg finder dig altid' er lige udkommet og jeg er i forvejen glad for Elsebeth Egholm. Kæresten valgte at købe denne nye bog til mig, inden vi tog i sommerhus. Jeg fik først rigtig taget hul på den på regnvejrsdagen og blev færdig søndag aften. Jeg kunne sagtens have læst den hurtigere, men jeg sparede med vilje på den. Jeg tvang også mig selv til at læse langsommere end normalt. Jeg har en dårlig vane med at skimme for meget, når det gælder krimier - ofte fordi jeg synes, de er spændende.
Dette er en rigtig fin krimi og jeg var godt fanget af plot og sproget og personerne. Bortset fra at forsiden virkelig ikke gjorde noget godt for mig, så var det en super læseoplevelse.
Handlingen er jeg ikke meget for at afsløre noget om. Læs evt. mere her og her - anmeldelsen er helt, som jeg også oplevede bogen. Er du til krimi, så kan denne bog varmt anbefales.
Indsendt af Birgitte B kl. 18.55 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed, Sommer
onsdag den 9. august 2017
Jeg er tilbage i Lokalavisen
Kan I huske dette indlæg, hvor jeg skulle aflevere til Lokalavisen? Det er et feriepostkort, som blev udgivet i fredags. Det kan ses online her - ellers læs bare videre...
Faktisk har jeg ferie, når dette indlæg kommer i avisen. Lige nu hvor jeg sidder og skriver, så regner det temmelig meget. Jeg håber dog, at dette indlæg rammer udgivelsesdatoen med fuld sol og varme.
Sommeren på Vestegnen har været en noget blandet affære. Selv om jeg ikke er vild med voldsom varme og brændende sol, så havde jeg en forventning om lidt mere af begge dele - og knap så meget blæst og regn i juli måned. Nå, men håbet må vel være, at august bliver dejlig solrig og varm.
Jeg har arbejdet det meste af juli, så helt skidt har det dårlige vejr jo ikke været for mig. Alligevel har jeg haft ondt af alle dem, der har holdt ferie hjemme i regnen (inkl. mig selv lige nu). Det er ikke sjovt, at have alle Vestegnens dejlige strande tæt på og så ikke kunne bruge dem pga. regn eller koldt vejr. Jeg har dog set, at der, trods den ret kølige juli måned, har været badende ved stranden og unger i de lokale pools.
Selve glæden ved ferie kan jo ikke helt slås ned af dårligt vejr. Det er stadig en skøn ferie, selv om vi skal indtage vores is i et lokalt shoppingcenter. Mine unger er nu for store til de der sommerferiebilletter som centrene har, men ellers er de et godt bud på aktivitet på regnvejrsdage. Museums er der også en del af her på Vestegnen og de kan besøges i både godt og dårligt vejr. Dernæst kender jeg ikke ret mange unger, der vil sige nej tak til en tur i biografen. Højt på mine ungers ønskeliste står også en tur i svømmehallen. Så hvis vi skal have endnu en regnvejrsdag, så er et besøg i svømmebadet, da noget der lugter lidt af sommer og badeture.
'Der er ikke noget, som hedder dårligt vejr, kun forkert påklædning'. Sådan var mottoet i min barndom og det er helt sikkert også rigtigt. Mine unger (og jeg) er bare meget magelige og bestemt lavt nede i gear på denne ferie. Så der kan sagtens hygges og slappes af hjemme med at bage (og spise) pandekager, spille brætspil eller male i en malebog. Og det gør vi bestemt også. Ville jeg hellere på stranden? Absolut ja, men når det ikke kan være anderledes pga. vejret, så er det om at få det bedste ud af det.
Fortsat god sommer på Vestegnen.
Indsendt af Birgitte B kl. 17.14 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Vestegnen
tirsdag den 8. august 2017
Selvom august måned blev skudt i gang midt i min sidste sommerferie-uge, så kommer her et indlæg om min august.
Det bliver nemlig den måned, hvor:
Hverdagen for alvor begynder.
Diplomstudiet starter op igen.
Der er to fødselsdage på programmet.
Fredags-grill på arbejdet - med efterfølgende kollega-sjov.
DHL-stafet med tilhørende arrangement.
Lancering af Black Swan efterårssæson.
Ud over den helt almindelige hverdag med skole, kørsel, træning og arbejde, så propper jeg også lige et tandlægebesøg og et lægebesøg (yngstesøn). August er også måneden, hvor mine forældre går på pension. Det er lidt vildt at tænke på.
Jeg håber, resten af august bliver god og solrig uden så meget regn.
Indsendt af Birgitte B kl. 16.05 12 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Børn, Familie, Hverdag, Livet i almindelighed, Sommer
mandag den 7. august 2017
Her i sommerhusferien har vi grillet. Til den store guldmedalje. Vi har også fået fisk på havnen. Vi har spist mange pommes frites og is (dog ikke mig). De voksne har drukket rødvin og børnene har fået (alt for meget) sodavand. Helt som ferie skal være.
Nu skal vi alle tilbage i hverdagen og den lidt sundere livsstil. Så i dag har jeg puslet med en madplan og nogle retter med en masse grøntsager. Det er også dejligt!
Indsendt af Birgitte B kl. 17.05 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Ferie, Livet i almindelighed, Mad, Sommer
søndag den 6. august 2017
I sommerhusferien var vi en tur med færgen Rørvig-Hundested. I Hundested så vi årets Sandfestival. Den havde tema ud fra begivenheder og var flot udført.
Modsat Rikke så synes jeg godt om Sandfestival. Den flotteste er den jeg så i København for år tilbage. Men disse i Hundested har jeg besøgt et par gange og de er nu stadig fascinerende og flot udført.
I år var der en ekstra omgang skulpturer, som var indendørs og viste kendte musikere.
Indsendt af Birgitte B kl. 16.20 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Ferie, Livet i almindelighed, Sommer
lørdag den 5. august 2017
Vi tog hjem fra sommerhuset i går. Hjem til det samme slags vejr, men vores egne senge, wi-fi og stor sofa.
I dag er det sidste af 6 maskiner vasketøj ordnet og hverdagen lurer lige rundt hjørnet.
Søndag skal bruges til at nyde det sidste af sommerferien. Gerne en dag med sol - og uden regn.
Indsendt af Birgitte B kl. 19.06 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Ferie, Hausfrau, Livet i almindelighed, Sommer
torsdag den 3. august 2017
I dag har det regnet. Virkelig regnet. Hele dagen. Næsten. Det klarede dog op til aften, så der var mulighed for et iskoldt havdyp og grill til (sen) aftensmad.
Indsendt af Birgitte B kl. 21.27 10 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Ferie, Livet i almindelighed, Sommer
onsdag den 2. august 2017
Bog nr. 16 - Ø
Denne var hurtigt læst. Kun 200 sider og meget let læsning. Vel egentlig mere en novelle.
Handling er simpel og springer i tid. Samtidig er noget tekst fortælling og noget er dialog.
Jeg havde set en anbefaling af den på nettet, så derfor kom den med hjem fra biblioteket.
Handlingen er meget enkel. Et kærestepar strander på en øde ø og kun manden vender tilbage i live. En udsendt fra den danske ambassade skal afdække, hvad der er sket.
Den var ok. En genre jeg ikke læser så ofte. Og en slutning som jeg ikke lige ved, hvad jeg skal synes om.
Indsendt af Birgitte B kl. 20.30 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed
tirsdag den 1. august 2017
Det handler om børn - og andre folks børn. Det kan vist godt tåle en gentagelse. Find indlægget her. Det er stadig aktuelt, kan jeg godt se... (testet i egen sommerferie).
Indsendt af Birgitte B kl. 18.15 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Livet i almindelighed, Sommer
Nyere indlæg Ældre indlæg Start
Abonner på: Indlæg (Atom)
Jeg skriver tanker fra 2605 - vestegnens berømte smørhul. Her jongleres stort og småt. Jeg er 46 år og elsker min mand, mine drenge, mad og bøger. Jeg går op i mode, dullegrej, den almindelige hverdag, retfærdighed og plads til alle. Ellers er jeg helt (u)almindelig... Du kan kontakte mig på bbr2605@gmail.com
Vis hele min profil
Følg mig via Bloglovin
Følg mig på Instagram
beautyspace.dk - Skønhedsblog - Beauty Blog - Anette Kristine Poulsen
Hvem har glæde af opstrammende ultralyd, og hvem har ikke?
Fiftyfabulous Knits, episode 46
Det burde være forbudt
Galway, Nationalparken Te Burren og besøg ved Cliffs of Moher
Cirkus Melbollis' farvestrålende hverdag
Lidt om at tiden gik...
Hvad gør vi egentligt?
Læst, set og lyttet #1
Føler mig ikke klar…
DETTE RESULTAT HAVDE JEG IKKE DRØMT OM!
Vis 5 Vis alle
Leder du efter noget?
I aften skal jeg til foredrag
Netflix anbefaling - G.L.O.W
Bog nr. 19 - mere krimi
Sidste uge i Lokalavisen
Introvert i nogen grad?
Bog nr. 18 - Te Dry
På dagen i dag
Bog nr. 17 - en helt ny krimi
Jeg er tilbage i Lokalavisen
Bog nr. 16 - Ø
Fantastisk A/S tema. Temadesign af Jason Morrow. Leveret af Blogger.